b'\n_START_ARTICLE_\nFlexibilitat interpretativa\n_START_PARAGRAPH_\nFlexibilitat interpretativa \xc3\xa9s la noci\xc3\xb3 que descriu l\'exist\xc3\xa8ncia d\'interpretacions radicals sobre un artefacte t\xc3\xa8cnic, \xc3\xa9s a dir, l\'atribuci\xc3\xb3 d\'objectius, significats i l\xc3\xadnies de desenvolupament divergent. La flexibilitat interpretativa dels artefactes t\xc3\xa8cnics no s\'ha d\'entendre en termes exclusivament hermen\xc3\xa8utics; no es limita a assenyalar el fet trivial que a un artefacte se li poden assignar diferents significats o valors en contextos diferents. En cert sentit la pres\xc3\xa8ncia de flexibilitat interpretativa suggereix l\'exist\xc3\xa8ncia d\'artefactes diferents ("bicicleta viril" versus "bicicleta perillosa") en el que a simple vista sembla un \xc3\xbanic artefacte ("bicicleta ordin\xc3\xa0ria"). Els artefactes lluny de seguir una simple evoluci\xc3\xb3 cap a una efici\xc3\xa8ncia m\xc3\xa9s gran (en un sentit prec\xc3\xads i neutre), segueixen diferents l\xc3\xadnies de desenvolupament impulsades per elements m\xc3\xa9s heterogenis que avalen un model multidireccional del desenvolupament tecnol\xc3\xb2gic._NEWLINE_Les difer\xc3\xa8ncies a les quals el concepte de flexibilitat interpretiva es refereix son radicals, aix\xc3\xb2 \xc3\xa9s, estan relacionades amb el funcionament dels artefactes (amb el fet que ho facin correctament o incorrectament), amb el disseny material dels seus components; un aspecte molt m\xc3\xa9s dif\xc3\xadcil de demostrar i que t\xc3\xa9 conseq\xc3\xbc\xc3\xa8ncies directes per a les innovacions futures, segons una o altra interpretaci\xc3\xb3, l\'artefacte seguir\xc3\xa0 l\xc3\xadnies molt diferents d\'evoluci\xc3\xb3.'